CELEX: 62008CN0390
Language: lv
Date: 2008-09-05 00:00:00
Title: Lieta C-390/08: Prasība, kas celta 2008. gada 5. septembrī — Eiropas Kopienu Komisija/Luksemburgas Lielhercogiste

8.11.2008   
            
            
               LV
            
            
               Eiropas Savienības Oficiālais Vēstnesis
            
            
               C 285/27
            
         Prasība, kas celta 2008. gada 5. septembrī — Eiropas Kopienu Komisija/Luksemburgas Lielhercogiste
   (Lieta C-390/08)
   (2008/C 285/45)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — U. Wölker un J.-P. Keppenne)
   
      Atbildētāja: Luksemburgas Lielhercogiste
   Prasītājas prasījumi:
   
               —
            
            
               atzīt, ka nesniedzot informāciju, kas pieprasīta atbilstoši Eiropas Parlamenta un Padomes 2004. gada 11. februāra Lēmuma Nr. 280/2004/EK par monitoringa mehānismu attiecībā uz siltumnīcas efektu izraisošo gāzu emisiju un par Kioto protokola īstenošanu Kopienā (1) 3. panta 2. punktam, kas aplūkots kopā ar Komisijas 2005. gada 10. februāra Lēmuma Nr. 166/2005/EK, ar ko paredz noteikumus, lai īstenotu Eiropas Parlamenta un Padomes 2004. gada 11. februāra Lēmumu Nr. 280/2004/EK par monitoringa mehānismu attiecībā uz siltumnīcas efektu izraisošo gāzu emisiju un par Kioto protokola īstenošanu Kopienā (2) 8., 9., 10. un 11. pantu, Luksemburgas Lielhercogiste nav izpildījusi Lēmuma Nr. 280/2004/EK 3. panta 2. punktā, kas aplūkots kopā ar Lēmuma Nr. 166/2005/EK 8., 9., 10. un 11. pantu, paredzētos pienākumus;
            
         
               —
            
            
               piespriest Luksemburgas Lielhercogistei atlīdzināt tiesāšanās izdevumus.
            
         Pamati un galvenie argumenti
   Saskaņā ar Lēmuma Nr. 280/2004/EK 3. panta 2. punktu, kas aplūkots kopā ar Lēmumu Nr. 166/2005/EK, dalībvalstīm līdz 2005. gada 15. martam un pēc tam ik pēc diviem gadiem jāpaziņo Komisijai par valsts pasākumiem, kas pieņemti, lai ierobežotu un/vai samazinātu siltumnīcas efektu izraisošo gāzu emisiju un īstenotu Kioto protokolu.
   Tomēr šīs prasības celšanas datumā atbildētāja vēl aizvien nebija paziņojusi par minētajiem pasākumiem.
   
      (1)  OV L 49, 1. lpp.
   
      (2)  OV L 55, 57. lpp.